pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การประชุมประจำปีสภาผู้ว่าการธนาคารเพื่อการลงทุนในโครงสร้างพื้นฐานเอเชีย ครั้งที่ 2 ระหว่างวันที่ 16 - 18 มิถุนายน 2560 ณ เกาะเชจู สาธารณรัฐเกาหลี
วันพุธที่ 14 มิถุนายน 2560
การประชุมประจําปีสภาผู้ว่าการธนาคารเพื่อการลงทุนในโครงสร้างพื้นฐานเอเชีย ครั้งที่ 2 ระหว่างวันที่ 16 - 18 มิถุนายน 2560 ณ เกาะเชจู สาธารณรัฐเกาหลี
รมว.คลัง ในฐานะผู้ว่าการของไทยในธนาคารเพื่อการลงทุนในโครงสร้างพื้นฐานเอเชีย (AIIB) เข้าร่วมการประชุมประจําปีสภาผู้ว่าการ AIIB ครั้งที่ 2 และการประชุมอื่น ๆ ที่เกี่ยวข้อง ระหว่างวันที่ 16 - 18 มิถุนายน 2560 ณ เกาะเชจู สาธารณรัฐเกาหลี
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงว่า นายอภิศักดิ์ ตันติวรวงศ์ รัฐมนตรีว่าการกระทรวงการคลัง ในฐานะผู้ว่าการของไทยในธนาคารเพื่อการลงทุนในโครงสร้างพื้นฐานเอเชีย (Asian Investment Infrastructure Bank: AIIB) มีกําหนดเข้าร่วมการประชุมประจําปีสภาผู้ว่าการ AIIB ครั้งที่ 2 และการประชุมอื่น ๆ ที่เกี่ยวข้อง ระหว่างวันที่ 16 - 18 มิถุนายน 2560 ณ เกาะเชจู สาธารณรัฐเกาหลี โดยมีสาระสําคัญของการประชุมฯ ดังนี้
1. การประชุมประจําปีสภาผู้ว่าการ AIIB ครั้งที่ 2 เป็นการประชุมระดับรัฐมนตรีว่าการกระทรวงการคลังในฐานะผู้ว่าการ AIIB ซึ่งปัจจุบัน AIIB มีสมาชิก 77 ประเทศ และยังมีผู้แทนจากประเทศที่สนใจเข้าร่วมเป็นสมาชิก AIIB ผู้แทนสถาบันที่มีความร่วมมือกับ AIIB ผู้แทนภาคประชาสังคม และผู้ทรงคุณวุฒิจากสาขาที่เกี่ยวข้องเข้าร่วมประชุมด้วย ซึ่งในปีนี้จัดขึ้นภายใต้หัวข้อ “Sustainable Infrastructure” โดยในวันศุกร์ที่ 16 มิถุนายน 2560 จะมีพิธีเปิดการประชุม (Opening Ceremony) และการประชุมของผู้ว่าการ AIIB (Governors Business Session: Review and Approve Resolution) สําหรับในวันเสาร์ที่ 17 มิถุนายน 2560 จะมีการหารือโต๊ะกลมของผู้ว่าการ AIIB เกี่ยวกับแนวทางระดมทุนภาคเอกชนเพื่อพัฒนาโครงสร้างพื้นฐาน (Mobilizing Private Capital for Infrastructure) และการสนับสนุนทางการเงินในโครงการลงทุนในโครงสร้างพื้นฐานของภูมิภาคเอเชีย ที่มีความสําคัญลําดับต้น ๆ (Financing Asia’s Infrastructure Priorities)
2. นอกเหนือจากการประชุมข้างต้น ยังมีการประชุมอื่น ๆ ที่เกี่ยวข้อง ได้แก่
2.1 การประชุมคณะกรรมการ AIIB (Meeting of the Board of Directors) มีกําหนดจัดขึ้นระหว่างวันที่ 14 - 15 มิถุนายน 2560 โดยเป็นการประชุมที่จัดขึ้นทุกไตรมาสเพื่อรับทราบความคืบหน้าจากฝ่ายบริหารและพิจารณาเกี่ยวกับการดําเนินงานต่าง ๆ อาทิ โครงการเงินกู้ของประเทศสมาชิก โครงการลงทุนในอนาคตและแผนยุทธศาสตร์ของ AIIB
2.2 การสัมมนาระดับผู้ว่าการ (Governor Seminar) ในหัวข้อต่าง ๆ อาทิ การพัฒนาโครงสร้างพื้นฐานที่ยั่งยืน (Sustainable Infrastructure) ซึ่งจะเป็นการแลกเปลี่ยนความคิดเห็นเกี่ยวกับการพัฒนาด้านโครงสร้างพื้นฐานที่คํานึงถึงสิ่งแวดล้อม การระดมทุนเพื่อพัฒนาโครงสร้างพื้นฐานในเอเชีย (Financing Infrastructure in Asia) ซึ่งจะเป็นการระดมความคิดเห็นเพื่อเป็นแนวทางการระดมทุนดังกล่าวในอนาคต เป็นต้น ทั้งนี้ การสัมมนาข้างต้นมีกําหนดจัดขึ้นในช่วงการประชุมสภาผู้ว่าการ AIIB ระหว่างวันที่ 16 - 18 มิถุนายน 2560
สํานักนโยบายเศรษฐกิจระหว่างประเทศ สํานักงานเศรษฐกิจการคลัง โทร. 0 2273 9020 ต่อ 3681
รัฐบาลไทย-ข่าวทำเนียบรัฐบาล-มูลนิธิผู้พิทักษ์ป่ารับมอบ 2.9 แสนจากโครงการ
วันอังคารที่ 12 กุมภาพันธ์ 2562
มูลนิธิผู้พิทักษ์ป่ารับมอบ 2.9 แสนจากโครงการ
กระทรวงทรัพยากรธรรมชาติและสิ่งแวดล้อม โดยมูลนิธิผู้พิทักษ์ป่า จัดการประชุมคณะกรรมการมูลนิธิผู้พิทักษ์ป่าครั้งที่ 1/2562 ณ ที่ทําการมูลนิธิผู้พิทักษ์ป่า ชั้น 2 อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า พันธุ์พืช พร้อมรับมอบเ
มูลนิธิผู้พิทักษ์ป่ารับมอบ 2.9 แสนจากโครงการ "เดินเพื่อผู้พิทักษ์ป่า 1 ล้านก้าว"
กระทรวงทรัพยากรธรรมชาติและสิ่งแวดล้อม โดยมูลนิธิผู้พิทักษ์ป่า จัดการประชุมคณะกรรมการมูลนิธิผู้พิทักษ์ป่าครั้งที่ 1/2562 ณ ที่ทําการมูลนิธิผู้พิทักษ์ป่า ชั้น 2 อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า พันธุ์พืช พร้อมรับมอบเงินบริจาคเข้ากองทุนมูลนิธิ 2.9 แสนบาท
วานนี้ (11 กุมภาพันธ์ 2562) รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)ในฐานะประธานกรรมการมูลนิธิผู้พิทักษ์ป่าเป็นประธานการประชุมคณะกรรมการมูลนิธิผู้พิทักษ์ป่าครั้งที่ 1/2562 ณ ที่ทําการมูลนิธิผู้พิทักษ์ป่า ชั้น 2 อาคารศูนย์วิจัยและฝึกอบรม (กริต สามะพุทธิ) กรมอุทยานแห่งชาติ สัตว์ป่า พันธุ์พืช โดยมีคณะกรรมการเข้าร่วมประชุม ประกอบด้วยอธิบดีกรมอุทยานแห่งชาติ สัตว์ป่า และพันธุ์พืช (นายธัญญาเนติธรรมกุล)อธิบดีกรมทรัพยากรทางทะเลและชายฝั่ง (นายจตุพร บุรุษพัฒน์)อธิบดีกรมป่าไม้(นายอรรถพล เจริญชันษา)รองอธิบดีกรมอุทยานแห่งชาติ สัตว์ป่า และพันธุ์พืช(นายเฉลิมชัย ปาปะทา)กรรมการและเลขานุการ
ในการประชุมครั้งนี้ ที่ประชุมมีประเด็นเพื่อพิจารณาที่สําคัญดังนี้
1. พิจารณาประเด็นการช่วยเหลือทางคดีกรณีปฏิบัติหน้าที่ราชการในภารกิจพิทักษ์ป่า โดยที่ประชุมเห็นควรให้ช่วยเหลือเป็นรายๆ โดยพิจารณาข้อมูลคดีประกอบด้วย
2. พิจารณาการช่วยเหลือเจ้าหน้าที่ที่เสียชีวิตจากการปฏิบัติงาน โดยช่วยเหลือรายละ 1 แสนบาท และช่วยเหลือเจ้าหน้าที่ที่บาดเจ็บจากการปฏิบัติงานตามหลักเกณฑ์ นอกจากนี้ยังพิจารณาการมอบเงินช่วยเหลือให้ราษฎรจิตอาสาที่เสียชีวิตและได้รับบาดเจ็บขณะปฏิบัติหน้าที่ช่วยเหลืองานด้านป่าไม้
โอกาสนี้ พลเอกสุรศักดิ์ กาญจนรัตน์ได้เป็นประธานรับมอบเงินบริจาคเข้ากองทุนมูลนิธิผู้พิทักษ์ป่า จํานวน290,199.99 บาท​จาก​ นายสมชาย วชิระจงกล​ และ​ นายสุทัศน์ ภาวิไลรัตน์​ เจ้าของเพจจุดกางเต็นท์​ ซึ่งเป็นผู้ดําเนินโครงการ "เดินเพื่อผู้พิทักษ์ป่า 1 ล้านก้าว จากยะลา-เชียงราย"ระยะเวลา55 วัน ระยะทาง 1,800 กิโลเมตร
รัฐบาลไทย-ข่าวทำเนียบรัฐบาล-กรมบัญชีกลางชี้แจง ข้อวิจารณ์ระเบียบกระทรวงการคลัง ว่าด้วยการจ้างพนักงานหรือลูกจ้าง
วันเสาร์ที่ 26 พฤษภาคม 2561
กรมบัญชีกลางชี้แจง ข้อวิจารณ์ระเบียบกระทรวงการคลัง ว่าด้วยการจ้างพนักงานหรือลูกจ้าง
กรมบัญชีกลางชี้แจง ข้อวิจารณ์ระเบียบกระทรวงการคลังว่าด้วยการจ้างพนักงานหรือลูกจ้าง
วันที่ 23 พฤษภาคม 2561 นางสาวสุทธิรัตน์ รัตนโชติ อธิบดีกรมบัญชีกลาง กรมบัญชีกลาง กระทรวงการคลัง ชี้แจงข้อวิจารณ์ระเบียบกระทรวงการคลังว่าด้วยการจ้างพนักงานหรือลูกจ้าง ตามที่เพจชมรมแพทย์ชนบทแชร์ข้อความของนายแพทย์สุภัทร ฮาสุวรรณกิจ รองประธานชมรมแพทย์ชนบทภาคใต้ ซึ่งโพสต์เฟสบุ๊กแสดงความไม่เห็นด้วยต่อกรณีกระทรวงการคลังออกระเบียบกระทรวงการคลังว่าด้วยการจ้างพนักงานหรือลูกจ้างโดยใช้จ่ายจากเงินนอกงบประมาณ พ.ศ.2561 โดยกําหนดให้โรงพยาบาลและทุกส่วนราชการต้องเสนอเรื่องขออนุญาตจากกระทรวงการคลังก่อน หากจะดําเนินการจัดจ้างลูกจ้างที่มีอัตราเงินเดือน 7,500 บาทขึ้นไป ต่อกรณีดังกล่าวโซเชียลมีเดียส่วนหนึ่งมีการแชร์ข้อความและหนังสือจากกระทรวงการคลัง พร้อมวิพากษ์วิจารณ์ในเชิงลบว่า การออกระเบียบดังกล่าวถือเป็นการกระชับอํานาจเข้าสู่ส่วนกลาง และทําให้ส่วนราชการขาดความคล่องตัวในการบริหารงาน
กรมบัญชีกลาง ขอชี้แจงว่า การจ้างลูกจ้างชั่วคราวหรือพนักงานกระทรวงสาธารณสุขเป็นการจ้างจากเงินนอกงบประมาณประเภทเงินบํารุงตามระเบียบกระทรวงสาธารณสุข ว่าด้วยเงินบํารุงของหน่วยบริการในสังกัดกระทรวงสาธารณสุข พ.ศ. 2561 ซึ่งได้รับการอนุญาตกับกระทรวงการคลังไว้เป็นการเฉพาะ ดังนั้น ในเรื่องของกรอบอัตรา ค่าจ้าง และการจ่ายค่าจ้างและค่าตอบแทนให้แก่ลูกจ้างชั่วคราวหรือพนักงานสาธารณสุขจากเงินบํารุง จึงเป็นไปตามระเบียบกระทรวงสาธารณสุขว่าด้วยเงินบํารุงฯ โดยไม่ต้องถือปฏิบัติตามระเบียบกระทรวงการคลังว่าด้วยการจ้างพนักงานหรือลูกจ้างโดยใช้จ่ายจากเงินนอกงบประมาณ พ.ศ. 2561 แต่อย่างใด
ทั้งนี้ นางสาวสุทธิรัตน์ รัตนโชติ อธิบดีกรมบัญชีกลาง นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข นายแพทย์เจษฎา โชคดํารงสุข ปลัดกระทรวงสาธารณสุข และนายปิยวัฒน์ ศิวรักษ์ รองเลขาธิการสํานักงานคณะกรรมการข้าราชการพลเรือน ได้ร่วมกันแถลงข่าวชี้แจงและสร้างความเข้าใจร่วมกันในประเด็นดังกล่าว เมื่อวันที่ 23 พฤษภาคม 2561 เวลา 14.00 น. ณ ห้องแถลงข่าวกระทรวงการคลัง
https://www.facebook.com/MoFNewsStationThailand/videos/844788665726451/
-----------------------
รัฐบาลไทย-ข่าวทำเนียบรัฐบาล-รัฐบาลเร่งแก้ไขปัญหาภัยแล้งและน้ำท่วม
วันจันทร์ที่ 19 สิงหาคม 2562
รัฐบาลเร่งแก้ไขปัญหาภัยแล้งและน้ําท่วม
วันเสาร์ที่ 17 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งแก้ไขปัญหาและติดตามให้ความช่วยเหลือประชาชนที่ประสบภัยแล้งและน้ําท่วมในพื้นที่ 83 อําเภอ 20 จังหวัด โดยเน้น 5 มาตรการหลัก คือ 1) ปฏิบัติการฝนหลวง 2) สํารวจพื้นที่ขาดแคลนน้ําพร้อมสนับสนุนเครื่องมืออุปกรณ์ 3) ปรับแผนการระบายน้ําจากแหล่งต่าง ๆ 4) ปรับลดแผนการระบายน้ํา 4 เขื่อนหลัก และ 5) วางแผนการใช้น้ําลุ่มน้ําแม่กลอง พร้อมทั้งจัดทําแผนงานเพื่อลดความซับซ้อนโดยให้ทุกกระทรวงบูรณาการความร่วมมือปฏิบัติตามแผนทั้งระยะสั้น ระยะกลาง และระยะยาว ให้สอดคล้องกับนโยบายของรัฐบาล ทั้งนี้ พลเอก ประยุทธ์ จันทร์โอชา นายกรัฐมนตรี จะลงพื้นที่ตรวจติดตามการแก้ไขปัญหาภัยแล้ง จ.สุรินทร์และบุรีรัมย์ในวันจันทร์ที่ 19 ส.ค.นี้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"CIO อก. ประชุมคณะกรรมการเทคโนโลยีสารสนเทศกระทรวงอุตสาหกรรมร่วมกับสำนักงานพัฒนารัฐบาลดิจิทัล"
วันศุกร์ที่ 10 เมษายน 2563
"CIO อก. ประชุมคณะกรรมการเทคโนโลยีสารสนเทศกระทรวงอุตสาหกรรมร่วมกับสํานักงานพัฒนารัฐบาลดิจิทัล"
"CIO อก. ประชุมคณะกรรมการเทคโนโลยีสารสนเทศกระทรวงอุตสาหกรรมร่วมกับสํานักงานพัฒนารัฐบาลดิจิทัล"
วันพุธที่ 8 เมษายน 2563 นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูงของกระทรวงอุตสาหกรรม (Chief Information Officer : CIO) และผู้บริหารเทคโนโลยีสารสนเทศของหน่วยงานระดับกรมต่าง ๆ ของกระทรวงอุตสาหกรรม (อก.) ร่วมประชุมด้วยระบบประชุมทางไกลผ่านจอภาพ กับ สํานักงานพัฒนารัฐบาลดิจิทัล (องค์การมหาชน) หรือ สพร. ในโอกาสที่ สพร. เข้าหารือแนวทางการดําเนินงานตามแผนพัฒนารัฐบาลดิจิทัลของประเทศไทย 2563 - 2565 โดยมีนายสุพจน์ เธียรวุฒิ ผู้อํานวยการสํานักงานพัฒนาดิจิทัลและเจ้าหน้าที่เข้าร่วมด้วย โดย อก. จะนําร่างแผนดังกล่าวมาปรับใช้ในการทํางานเพื่อพัฒนาสู่รัฐบาลดิจิทัลตามเป้าหมายที่ตั้งไว้ ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเน้นทำงานอย่างสร้างสรรค์ สื่อสารภาษาชาวบ้านให้ประชาชนเข้าใจง่าย
วันพฤหัสบดีที่ 1 สิงหาคม 2562
โฆษกรัฐบาลเน้นทํางานอย่างสร้างสรรค์ สื่อสารภาษาชาวบ้านให้ประชาชนเข้าใจง่าย
โฆษกประจําสํานักนายกรัฐมนตรี สักการะสิ่งศักดิ์สิทธิ์ประจําทําเนียบรัฐบาล เพื่อความเป็นสิริมงคล      เน้นทํางานอย่างสร้างสรรค์ สื่อสารภาษาชาวบ้านให้ประชาชนเข้าใจ
วันนี้ (1 สิงหาคม 2562) เวลา 07.30 น. ณ ทําเนียบรัฐบาล ศาสตราจารย์นฤมล ภิญโญสินวัฒน์โฆษกประจําสํานักนายกรัฐมนตรี สักการะท้าวมหาพรหม บนตึกไทยคู่ฟ้า ก่อนลงมาสักการะศาลพระภูมิเจ้าที่ และศาลตายาย เพื่อความเป็นสิริมงคล ในโอกาสรับตําแหน่งใหม่
จากนั้น โฆษกประจําสํานักนายกรัฐมนตรีได้ให้สัมภาษณ์ถึงเหตุผลที่ตัดสินใจลาออกจากสมาชิกสภาผู้แทนราษฎร (ส.ส.) เพื่อมารับตําแหน่งโฆษกประจําสํานักนายกรัฐมนตรีว่า เมื่อได้รับโอกาสจากผู้ใหญ่ ก็จะทําหน้าที่อย่างเต็มความสามารถ ซึ่งการลาออกจาก ส.ส.บัญชีรายชื่อไม่กระทบต่อการทํางานด้านนิติบัญญัติของพรรคและรัฐบาล ดังนั้น จึงไม่คิดว่าเป็นการเสียสละหรือเสียดายแต่อย่างใด
ผู้สื่อข่าวถามต่อไปว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กําชับให้ระมัดระวังเรื่องใดเป็นพิเศษหรือไม่ โฆษกประจําสํานักนายกรัฐมนตรีกล่าวว่า นายกรัฐมนตรีไม่ได้กําชับเรื่องใดเป็นพิเศษ เพียงแต่เตือนว่าอย่าอธิบายเรื่องต่าง ๆ เป็นภาษาวิชาการมากเกินไป เพราะเรามาจากนักวิชาการนายกรัฐมนตรีต้องการให้พูดภาษาชาวบ้าน เพราะต้องการสื่อสารให้ชาวบ้านเข้าใจ
ผู้สื่อข่าวถามว่ารู้สึกหนักใจหรือไม่ เพราะการเมืองในช่วงนี้มีการปะทะเชิงวาทกรรมสูง โฆษกประจําสํานักนายกรัฐมนตรีกล่าวว่า ไม่รู้สึกหนักใจ เพราะตั้งใจจะตอบคําถามเชิงสร้างสรรค์ แต่เลี่ยงไม่ได้ที่อาจจะเจอกับแรงปะทะ ซึ่งก็จะพยายามอดทนและตั้งใจทํางานอย่างเต็มที่ ขอกําลังใจให้กับนักการเมืองหน้าใหม่คนนี้ด้วย เพื่อที่จะได้เป็นตัวอย่างของคนที่ยังไม่กล้าเข้ามาสู่การเมือง ให้กล้าเดินเข้ามา โดยเราตั้งใจจะทําการเมืองใหม่ให้กับประเทศอย่างสร้างสรรค์
โฆษกประจําสํานักนายกรัฐมนตรีกล่าวต่อไปถึงทีมงานรองโฆษกประจําสํานักนายกรัฐมนตรีว่า ขณะนี้ นายกรัฐมนตรี ยังไม่ได้มอบหมายบุคคลใด และยังไม่บอกว่าจะเป็นท่านใดบ้าง เข้าใจว่ายังอยู่ในระหว่างการพิจารณาคัดสรร สําหรับแนวทางการทํางานหลังจากนี้นั้น ตั้งใจว่าจะให้ทีมโฆษกรัฐบาลตอบคําถาม และทํางานอย่างสร้างสรรค์ โดยไม่ตอบโต้ในลักษณะที่ทะเลาะเบาะแว้ง เมื่อได้คณะทํางานครบแล้ว ก็จะได้มีการหารือกันอีกครั้งว่าจะทํางานเชิงสร้างสรรค์กันอย่างไร นอกจากนี้นายกรัฐมนตรี ยังต้องการให้มีการเปิดกว้าง เปิดโอกาสให้ฝ่ายที่เห็นต่าง ได้แสดงความคิดเห็น ขณะที่ฝ่ายรัฐบาลก็ต้องรับฟังด้วย
-----------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดร.สาธิต ประธานในพิธีรับโล่พระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โรงพยาบาลส่งเสริมสุขภาพตำบล สำนักงานสาธารณสุขอำเภอ และบุคลากรสาธารณสุขดี
วันพฤหัสบดีที่ 5 กันยายน 2562
ดร.สาธิต ประธานในพิธีรับโล่พระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โรงพยาบาลส่งเสริมสุขภาพตําบล สํานักงานสาธารณสุขอําเภอ และบุคลากรสาธารณสุขดี
ดร.สาธิต ประธานในพิธีรับโล่พระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โรงพยาบาลส่งเสริมสุขภาพตําบล สํานักงานสาธารณสุขอําเภอ และบุคลากรสาธารณสุขดีเด่น ประจําปี 2562
วันนี้ (5 กันยายน 2562) ที่จังหวัดชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานในพิธีรับโล่พระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โรงพยาบาลส่งเสริมสุขภาพตําบล สํานักงานสาธารณสุขอําเภอ และบุคลากรสาธารณสุขดีเด่น ประจําปี 2562 และเปิดการประชุมวิชาการสมาคมสาธารณสุขแห่งประเทศไทย “ปฏิรูปเพื่อการเปลี่ยนแปลง : การดูแลสุขภาพปฐมภูมิในอนาคต” โดยมีบุคลากรสาธารณสุขจากหน่วยงาน ทั้งในและนอกกระทรวงสาธารณสุขทั่วประเทศร่วมประชุม 7,000 คน
ดร.สาธิตให้สัมภาษณ์ว่า การพัฒนาระบบสุขภาพปฐมภูมิ เป็นการดูแลสุขภาพประชาชนทั้งด้านการส่งเสริมสุขภาพ การควบคุมป้องกันโรค การรักษาพยาบาลเบื้องต้น การฟื้นฟูสภาพ และการคุ้มครองผู้บริโภค เสริมสร้างให้ประชาชนมีศักยภาพและมีความรู้ในการจัดการสุขภาพของตนเองและครอบครัว ซึ่งสํานักงานสาธารณสุขอําเภอ และโรงพยาบาลส่งเสริมสุขภาพตําบล (รพ.สต.) จึงควรมีการพัฒนาวิชาการอย่างต่อเนื่อง และทํางานประสานความร่วมมือกับองค์กรปกครองส่วนท้องถิ่น หน่วยงานเครือข่ายทั้งภาครัฐ และเอกชน รวมทั้งรับฟังความคิดเห็นจากผู้รับบริการ เพื่อส่งเสริม ปรับปรุง และพัฒนาการจัดบริการสุขภาพปฐมภูมิให้มีคุณภาพและมาตรฐานสูงขึ้นอย่างต่อเนื่อง ขับเคลื่อนการดําเนินงานตามยุทธศาสตร์ที่เหมาะสมกับบริบทของพื้นที่ การประชุมวิชาการ จึงเป็นเวทีในการสร้างความรู้เข้าใจ ทราบทิศทางการดําเนินงาน เพื่อปรับบทบาท ภารกิจให้สอดคล้องกับการพัฒนาระบบสุขภาพและความต้องการของประเทศ ได้แลกเปลี่ยนประสบการณ์ นวัตกรรมการดูแลสุขภาพ นําแนวทางการทํางานและผลงานยอดเยี่ยมในด้านต่าง ๆ ไปปรับใช้ให้เหมาะสม เกิดประโยชน์สูงสุดกับประชาชน
“การดูแลสุขภาพปฐมภูมิในอนาคต จะต้องนําเทคโนโลยีและระบบไอทีมาช่วยในการทํางานให้มีประสิทธิภาพเพิ่มขึ้น ให้ประชาชนมีความรอบรู้ด้านสุขภาพ เน้นการดูแลสุขภาพตนเอง ออกกําลังกาย เพื่อลดการเจ็บป่วย มีทีมหมอครอบครัวเป็นหมอประจําทุกครอบครัว ให้บริการทุกที่ ทุกเวลา ด้วยเทคโนโลยี และขอแสดงความยินดีกับผู้ที่ได้รับรางวัลทุกท่าน ขอให้มุ่งมั่นที่จะทํางานเพื่อประชาชน ให้คนไทยแข็งแรง ประเทศไทยแข็งแรง” ดร.สาธิตกล่าว
*************************** 5 กันยายน 2562
รัฐบาลไทย-ข่าวทำเนียบรัฐบาล-วธ. จัดประกวดสื่อสร้างสรรค์ส่งเสริมคุณธรรมและจริยธรรม “ทำดี...ไม่ต้องเดี๋ยว” สนับสนุนเด็ก เยาวชน และประชาชน นำสื่อปลูกฝังค่านิยม-วัฒนธรรมไทยที่ดีงาม
วันศุกร์ที่ 31 กรกฎาคม 2563
วธ. จัดประกวดสื่อสร้างสรรค์ส่งเสริมคุณธรรมและจริยธรรม “ทําดี...ไม่ต้องเดี๋ยว” สนับสนุนเด็ก เยาวชน และประชาชน นําสื่อปลูกฝังค่านิยม-วัฒนธรรมไทยที่ดีงาม
วธ. จัดประกวดสื่อสร้างสรรค์ส่งเสริมคุณธรรมและจริยธรรม “ทําดี...ไม่ต้องเดี๋ยว”
สนับสนุนเด็ก เยาวชน และประชาชน นําสื่อปลูกฝังค่านิยม-วัฒนธรรมไทยที่ดีงาม
ส่งผลงานเข้าประกวดชิงเงินรางวัล โล่เกียรติยศ ตั้งแต่บัดนี้จนถึง ๓๑ ส.ค. ๖๓
วธ. จัดประกวดสื่อสร้างสรรค์ส่งเสริมคุณธรรมและจริยธรรม “ทําดี...ไม่ต้องเดี๋ยว”
สนับสนุนเด็ก เยาวชน และประชาชน นําสื่อปลูกฝังค่านิยม-วัฒนธรรมไทยที่ดีงาม
ส่งผลงานเข้าประกวดชิงเงินรางวัล โล่เกียรติยศ ตั้งแต่บัดนี้จนถึง ๓๑ ส.ค. ๖๓
เมื่อวันที่ ๓๑ กรกฎาคม ๒๕๖๓ ที่บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานแถลงข่าวการประกวดสื่อสร้างสรรค์ส่งเสริมคุณธรรมและจริยธรรม ภายใต้หัวข้อ “ทําดี...ไม่ต้องเดี๋ยว” โดยมี นายกฤษศญพงษ์ ศิริ ปลัดกระทรวงวัฒนธรรม รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) ผู้บริหาร ข้าราชการ และเจ้าหน้าที่กระทรวงวัฒนธรรม ดารา นักแสดง ประชาชนจิตอาสา และสื่อมวลชน เข้าร่วม
นายปรเมศวร์ กล่าวว่า กระทรวงวัฒนธรรม โดยสํานักงานปลัดกระทรวงวัฒนธรรม บูรณาการร่วมกับศูนย์คุณธรรม (องค์การมหาชน) และภาคีเครือข่ายด้านวัฒนธรรม จัดกิจกรรมการประกวดสื่อสร้างสรรค์ส่งเสริมคุณธรรม และจริยธรรม ภายใต้หัวข้อ “ทําดี...ไม่ต้องเดี๋ยว” โดยมีวัตถุประสงค์
เพื่อขับเคลื่อนยุทธศาสตร์ของกระทรวงวัฒนธรรม ระยะ ๒๐ ปี ด้านการพัฒนาและเสริมสร้างศักยภาพทรัพยากรมนุษย์ ประเด็นการปรับเปลี่ยนค่านิยมและวัฒนธรรม ด้วยการใช้สื่อและสื่อสารมวลชน
ในการปลูกฝังค่านิยมและวัฒนธรรมของคน รวมทั้งเพื่อส่งเสริมให้เด็ก เยาวชน และประชาชน มีส่วนร่วมในการผลิตสื่อปลอดภัยและสร้างสรรค์ รวมถึงกระตุ้นเตือนและสร้างกระแสทําความดีให้แพร่หลาย
อันจะส่งผลต่อการปรับเปลี่ยนพฤติกรรม ค่านิยม และวัฒนธรรมไทยอันดีงาม
นายปรเมศวร์ กล่าวว่า สําหรับกิจกรรมการประกวดสื่อสร้างสรรค์ส่งเสริมคุณธรรม และจริยธรรม ภายใต้หัวข้อ “ทําดี...ไม่ต้องเดี๋ยว” มีกิจกรรมประกอบด้วย การประกวดคลิปวิดีโอที่มีเนื้อหาเกี่ยวกับการทําความดีที่ทุกคนทําได้ ทําทันที “ทําดี...ไม่ต้องเดี๋ยว” ความยาวไม่เกิน ๑ นาที โดยเปิดโอกาสให้เด็ก เยาวชน และประชาชนที่สนใจสามารถส่งผลงานเข้าประกวด โดยในส่วนกลาง กรุงเทพมหานคร สามารถส่งผลงานได้ที่ศูนย์คุณธรรม (องค์การมหาชน) และส่วนภูมิภาคสามารถส่งผลงานได้ที่สํานักงานวัฒนธรรมจังหวัดทั่วประเทศ ซึ่งผู้ที่ชนะเลิศการประกวดในระดับจังหวัด และกรุงเทพมหานคร จะได้รับเงินรางวัล ๕,๐๐๐ บาท ๓,๐๐๐ บาท และ ๒,๐๐๐ บาท ตามลําดับ หลังจากนั้นคณะกรรมการผู้ทรงคุณวุฒิจะดําเนินการคัดเลือกคลิปที่ชนะเลิศการประกวดในระดับจังหวัด และกรุงเทพมหานคร เพื่อเข้าประกวดรอบชิงชนะเลิศในระดับประเทศ ชิงโล่เชิดชูเกียรติจากรัฐมนตรีว่าการกระทรวงวัฒนธรรม พร้อมเงินรางวัลรวมมูลค่ากว่า 50,000 บาท
ทั้งนี้ ผู้ที่สนใจสามารถส่งคลิปเข้าประกวดได้ตั้งแต่บัดนี้จนถึงวันที่ ๓๑ สิงหาคม ๒๕๖๓ สอบถามรายละเอียดเพิ่มเติม สายด่วนวัฒนธรรม โทร. ๑๗๖๕ หรือเว็บไซต์ ศูนย์คุณธรรม (องค์การมหาชน) www.moralcenter.or.th
------------------------------
รัฐบาลไทย-ข่าวทำเนียบรัฐบาล-ก.แรงงาน เผย ตัวเลขฝึกอาชีพออนไลน์พุ่ง สิ้นโควิด-19 ชวนประชาชนเทรนทักษะด้านช่าง บริการและภาษาต่อเนื่อง [กระทรวงแรงงาน]
วันจันทร์ที่ 18 พฤษภาคม 2563
ก.แรงงาน เผย ตัวเลขฝึกอาชีพออนไลน์พุ่ง สิ้นโควิด-19 ชวนประชาชนเทรนทักษะด้านช่าง บริการและภาษาต่อเนื่อง [กระทรวงแรงงาน]
ก.แรงงาน เผย ตัวเลขฝึกอาชีพออนไลน์พุ่ง สิ้นโควิด-19 ชวนประชาชนเทรนทักษะด้านช่าง บริการและภาษาต่อเนื่อง
นายธวัชเบญจาทิกุลอธิบดีกรมพัฒนาฝีมือแรงงาน(กพร.)กระทรวงแรงงานเปิดเผยว่าจากที่กพร.เปิดฝึกอาชีพผ่านออนไลน์เพื่อเป็นอีกทางเลือกหนึ่งให้แก่ประชาชนผู้ว่างงานหรือผู้ถูกเลิกจ้างซึ่งอยู่บ้านหยุดเชื้อเพื่อชาติป้องกันการแพร่ระบาดของเชื้อไวรัสโควิด-19ได้ใช้เวลาดังกล่าวในการพัฒนาทักษะฝีมือของตนเองผ่านทางอินเทอร์เน็ตผลปรากฏว่ามีประชาชนให้ความสนใจเข้ารับชมเป็นจํานวนมากกว่าหนึ่งแสนครั้งเช่นภาษาอังกฤษ27,188ครั้งช่างเครื่องปรับอากาศ13,062ครั้งภาษาเกาหลี10,378ครั้งภาษาญี่ปุ่น10,222ครั้งการประกอบอาหารไทย8,828ครั้งช่างไฟฟ้าภายในอาคาร7,761ครั้งช่างซ่อมรถยนต์7,022ครั้งช่างซ่อมรถจักรยานยนต์6,437ครั้งการตรวจซ่อมโน้ตบุ๊กและไมโครคอมพิวเตอร์5,850ครั้งอาชีพอิสระ5,053ครั้งและช่างซ่อมโทรทัศน์2,263ครั้ง
สําหรับยอดตัวเลขเข้ารับชมดังกล่าวเป็นตัวชี้วัดที่ดีว่าประชาชาชนให้ความสนใจใช้ช่วงเวลานี้เปลี่ยนวิกฤตให้เป็นโอกาสฝึกทักษะอาชีพเพิ่มเติมซึ่งในปัจจุบันสถานการณ์การแพร่ระบาดของเชื้อไวรัสโควิด-19มีแนวโน้มที่ดีขึ้นสถานประกอบกิจการหลายแห่งกําลังเตรียมกลับมาเปิดกิจการอีกครั้งกลุ่มผู้ถูกเลิกจ้างหรือว่างงานเหล่านี้สามารถนําความรู้ที่ได้ไปใช้ในการสมัครงานหรือทํางานได้เป็นอย่างดีขอเชิญชวนผู้สนใจเข้าฝึกอาชีพผ่านออนไลน์ได้ที่เว็บไซต์กรมพัฒนาฝีมือแรงงานwww.dsd.go.thคลิกเลือก“ฝึกทักษะออนไลน์”(OnlineTraining)ในอนาคตจะเพิ่มเติมสาขาให้มากยิ่งขึ้นเพื่อครอบคลุมทั้งด้านงานช่างงานบริการและภาษาสอบถามรายละเอียดเพิ่มเติมได้ที่สายด่วนกระทรวงแรงงาน1506กด4หรือกองสื่อสารองค์กรกรมพัฒนาฝีมือแรงงาน022454035
รัฐบาลไทย-ข่าวทำเนียบรัฐบาล-รถไฟฟ้าแอร์พอร์ต เรล ลิงก์ขอความร่วมมือผู้โดยสารกรอกแบบคำถามสุขภาพ (ต.8 คค ) เมื่อเดินทางข้ามเขตพื้นที่กรุงเทพมหานครที่สถานีสุวรรณภูมิ [กระทรวงคมนาคม]
วันอาทิตย์ที่ 29 มีนาคม 2563
รถไฟฟ้าแอร์พอร์ต เรล ลิงก์ขอความร่วมมือผู้โดยสารกรอกแบบคําถามสุขภาพ (ต.8 คค ) เมื่อเดินทางข้ามเขตพื้นที่กรุงเทพมหานครที่สถานีสุวรรณภูมิ [กระทรวงคมนาคม]
รถไฟฟ้าแอร์พอร์ต เรล ลิงก์ขอความร่วมมือผู้โดยสารกรอกแบบคําถามสุขภาพ (ต.8 คค ) เมื่อเดินทางข้ามเขตพื้นที่กรุงเทพมหานครที่สถานีสุวรรณภูมิ
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด เปิดเผยว่าตามที่ กรมการขนส่งทางรางได้ออกประกาศ เรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อควบคุมการแพร่ระบาดของเชื้อไวรัส COVID 19 กรณีผู้โดยสารใช้บริการรถไฟฟ้าข้ามเขตพื้นที่จังหวัด ต้องจัดให้มีคําถามสุขภาพ(แบบ ต.8 คค)เพื่อให้ผู้โดยสารกรอกข้อมูลอันเป็นประโยชน์ต่อการควบคุมโรคติดต่อ ณ สถานีที่ตั้งอยู่ในจังหวัดอื่นบริเวณปลายทางนอกเขตกรุงเทพมหานคร
โดยรถไฟฟ้าแอร์พอร์ต เรล ลิงก์ มีพื้นที่สถานีที่ตั้งอยู่ในเขตนอกกรุงเทพมหานครคือสถานีสุวรรณภูมิ ดังนั้นบริษัทจึงขอความร่วมมือผู้โดยสารรถไฟฟ้าที่เดินทางข้ามเขตพื้นที่จังหวัด กรอกรายละเอียดลงในเอกสารแบบคําถามสุขภาพ (ต.8 คค) ณ สถานีสุวรรณภูมิ และพกติดตัวเพื่อแสดงแก่เจ้าหน้าที่ของรัฐกรณีถูกขอตรวจสอบ ทั้งนี้บริษัทได้จัดเตรียมเอกสารและจุดกรอกข้อมูลไว้ที่บริเวณหน้าเคาน์เตอร์ Information สถานีสุวรรณภูมิเพื่ออํานวยความสะดวกให้แก่ผู้โดยสาร
หากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ ละยืนภายในขบวนรถเพื่อที่หมายเลข Call Center 1690 หรือ‪www.srtet.co.th , ‪www.facebook.com/AirportRailLink และ Twitter : Airport Rail Link
รัฐบาลไทย-ข่าวทำเนียบรัฐบาล-การประชุมคณะกรรมการกำกับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยฯ
วันพฤหัสบดีที่ 9 กรกฎาคม 2563
การประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยฯ
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัยฯ ณ ห้องประชุม อก.3 ชั้น 3 สํานักงานปลัดกระทรวงอุตสาหกรรม
วันนี้ (9 กรกฎาคม 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการกํากับและบริหารโครงการผลิตหน้ากากผ้าเพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID-19) แก่ ประชาชน ครั้งที่ 6/2563 เพื่อกํากับดูแลและบริหารโครงการผลิตหน้ากากผ้าฯ ให้สามารถดําเนินการได้อย่างมีประสิทธิภาพและประสบผลสําเร็จตามเป้าหมาย โดยมีคณะกรรมการฯ และผู้ที่เกี่ยวข้องเข้าร่วมประชุม ณ ห้องประชุม อก.3 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“รมว.แรงงาน” หารือ ECONTHAI กรณีผลกระทบจากสถานการณ์ไวรัสโควิด-19
วันพุธที่ 18 มีนาคม 2563
“รมว.แรงงาน” หารือ ECONTHAI กรณีผลกระทบจากสถานการณ์ไวรัสโควิด-19
รัฐมนตรีว่าการกระทรวงแรงงาน หารือประธานสภาองค์การนายจ้างผู้ประกอบการค้าและอุตสาหกรรมไทย (ECONTHAI) และคณะ ร่วมหาแนวทางการแก้ปัญหาการส่งเงินสมทบเข้ากองทุนประกันสังคมของนายจ้างและลูกจ้างที่ได้รับผลกระทบจากเหตุการณ์สถานการณ์ไวรัสโคโรน่า (โควิด-19)
วันที่ 18 มีนาคม 2563 เวลา 14.00 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย พลโท นันทเดช เมฆสวัสดิ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน และคณะผู้บริหารกระทรวงแรงงาน ให้การต้อนรับ ดร.เนาวรัตน์ ทรงสวัสดิ์ชัย ประธานสภาองค์การนายจ้างผู้ประกอบการค้าและอุตสาหกรรมไทย (ECONTHAI) และคณะกรรมการสภาฯ ที่มาเข้าพบ ณ ห้องแสงสิงแก้ว ชั้น 5 อาคารกระทรวงแรงงาน
หม่อมราชวงศ์จัตุมงคลฯ กล่าวว่า การหารือในวันนี้เป็นการหารือเกี่ยวกับแนวทางการแก้ปัญหานายจ้างและลูกจ้างที่ได้รับผลกระทบจากการแพร่ระบาดของเชื้อไวรัส COVID – 19 โดยสภาองค์การนายจ้างผู้ประกอบการค้าและอุตสาหกรรมไทย ได้ขอให้กระทรวงแรงงานพิจารณาให้ความช่วยเหลือในการขอพักการส่งเงินสมทบเข้ากองทุนประกันสังคมของนายจ้างและลูกจ้างที่ได้รับผลกระทบเป็นเวลา 6 เดือน ซึ่งจากเดิมคณะกรรมการประกันสังคมและที่ปรึกษามีมติเห็นชอบในหลักการให้ปรับลดอัตราเงินสมทบกองทุนประกันสังคมให้กับนายจ้างและผู้ประกันตน ทั้งมาตรา 33 และมาตรา 39 โดยนายจ้าง และผู้ประกันตนมาตรา 33 ปัจจุบันจ่ายฝ่ายละ ร้อยละ 5 ของค่าจ้าง ลดเหลือฝ่ายละ ร้อยละ 4 ของค่าจ้างไปแล้วนั้น ทั้งนี้ ในประเด็นดังกล่าวได้มอบหมายให้ปลัดกระทรวงแรงงาน และเลขาธิการสํานักงานประกันสังคมนําไปพิจารณาร่วมกับคณะกรรมการประกันสังคมฯ สําหรับกําหนดเป็นมาตรการให้ความช่วยเหลือแก่นายจ้างและสถานประกอบการเพิ่มเติมต่อไป
+++++++++++++++++++++++